وەزارەتی ئاسایشی ناوخۆی ویلایەتە یەکگرتووەکانی ئەمریکا

وەزارەتی ئاسایشی نیشتمانی ئەمریکا () ئەو فەرمانگە فیدراڵییەی حکوومەتی ئەمریکایە کە بەرپرسیارە لە ئاسایشی گشتی، کە تاڕادەیەک ھاوشێوەی وەزارەتی ناوخۆیە لە وڵاتانی تردا. ئەرکە سەرەکییەکانی بریتین لە: دژە تیرۆر، پاراستنی سنوورەکان، کۆچبەری و گومرگ، ئاسایشی سایبەر، و خۆپاراستن و بەڕێوەبردنی کارەساتەکان.

ئەم وەزارەتە لە یەکی ئازاری ٢٠٠٣ دەستی بە کارەکانی کرد، دوای دروستکردنی بەھۆی یاسای ئاسایشی نیشتمانی ساڵی ٢٠٠٢، کە لە وەڵامی ھێرشەکانی ١١ی ئەیلوول دەرچوو. بە زیاتر لە ٢٤٠٬٠٠٠ فەرمانبەرەوە، ئەم وەزارەتە سێیەم گەورەترین وەزارەتە لە کابینەی ویلایەتە یەکگرتووەکانی ئەمریکا، دوای وەزارەتەکانی بەرگری و کاروباری سەربازە کۆنەکان. سیاسەتی ئاسایشی نیشتمانی لە کۆشکی سپی لەلایەن ئەنجومەنی ئاسایشی نیشتمانییەوە ھەماھەنگ دەکرێت. فەرمانگەکانی تری پەیوەندیدار بە بەرپرسیارێتی گرنگی ئاسایشی نیشتمانییەوە بریتین لە  وەزارەتەکانی تەندروستی و خزمەتگوزاری مرۆیی، داد، و وزە.

 سەرچاوەکان 

پۆل:وەزارەتەکانی ولایەتە یەکگرتووەکانی ئەمریکا